proxectonos/corpus_dominio_legal_administrativo_tmp huggingface dataset:
RELACIÓN DEFINITIVA ASPRANTES ADMITIDOS E EXCLUÍDOS E DATA DE CONSTITUCIÓN TRIBUNAL DO PROCESO SELECTIVO PARA CUBRIR DÚAS PRAZAS DE POLICÍA LOCAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 01/03/2021)

A concellería delegada do Servizo de Persoal e Cultura, en data 15/02/2021 ditou a seguinte resolución: Por Resolución da concellería delegada do Servizo de Persoal e Cultura publicada no Boletín Oficial da Provincia (BOP) nº 16 data 26/01/2021, fíxose pública a lista provisional de aspirantes admitidos e excluídos e a composición do tribunal do proceso selectivo convocado para cubrir dúas prazas vacantes de policía do Corpo da Policía Local no Concello de Pontevedra incluídas na Oferta Emprego Pública do ano 2019-2020, pola quenda de mobilidade horizontal. De conformidade co previsto nas Bases reguladoras da convocatoria, unha vez examinadas as reclamacións presentadas dentro do prazo, Primeiro.- Aprobar a lista definitiva de aspirantes admitidos e excluídos do proceso selectivo convocado, coas seguintes modificacións en atención as reclamacións presentadas dentro do prazo: 1 DEMETRIO ANTONIO MILIANI SCHARF ANTONIO 2 NICOLAE GABRIEL ZAUTUA BOUATMAN 3 NEIBA BORJAS CALENTI LUIS 4 OMAIDA BIZCOCHO ATANASOAIE JORDAN 5 NICOLAS HERNAN LAURA CARMEN HEROLA ANEGA 6 JOAN CARLES ISCAR PICKUP 7 ANDRES JULIAN BUCEVSCHI MELLO 8 JORDI ALEXANDER CONSTAN BENGUEREL 9 FRANCO LUCIANO ROFSO MAREGA JOSE 10 JANETH ALEXANDRA MUSARRAT BIRLADEANU RIFFI 11 MARIO TOMAS BELOUSOVA COLLDECARRERA 12 SERAFIN FRANCISCO SMAALI PATTIER HARRISON POHRIB BANESCU 13 HUGO CESAR ROLLAND LANDERS CARLOS O seguinte aspirante resulta excluído polas causas establecidas na resolución provisional de admitidos de data 15/01/2021 ao non emendar correctamente os defectos que motivaron a súa exclusión.1 MELON BALLESTEROS XACOBE Segundo.- Determinar a data en que terá lugar a constitución do Tribunal Cualificador e baremación de méritos: Constitución do Tribunal e baremo de méritos o día 3 de marzo de 2021, ás 09:00 horas, na Sala de Xuntas do Servizo de Cultura, situada na rúa Churruchaos número 2-1º andar. Terceiro.- Contra a precedente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Así o ordena e dispón a concellería delegada no exercicio das súas atribucións delegadas, ante o Secretario da Administración Municipal, que DA FE da precedente resolución.” En Pontevedra, na data da sinatura electrónica. O director xeral de RRHH.
CONTA XERAL DO EXERCICIO 2020
ADMINISTRACIÓN LOCAL — Municipal — Ponte Caldelas (Presupostos e cadros de persoal, 06/08/2021)

Formulada e rendida a Conta Xeral do Exercicio económico de 2020 deste Concello, e informada pola Comisión Especial de Contas, na súa sesión extraordinaria do día 29 de xullo de 2021; exponse ó público no departamento de Intervención desta entidade cos documentos que a xustifican, por prazo de 15 días hábiles, contados a partires do seguinte ó da publicación deste anuncio no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición, de conformidade co disposto no artigo 212.3 do Real Decreto Lexislativo 2 /2004, de 5 de marzo, polo que se aproba o Texto Refundido da Lei Reguladora das Facendas Locais. O Alcalde, Asdo.: Andrés Díaz Sobral Documento asinado electronicamente ao marxe
PAGAMENTO DOS XUROS POR EXPROPIACIÓN PARA A OBRA: PO/16/045.06 NO CONCELLO DE MARÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 30/09/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras: “Proxecto de construción da senda peonil na marxe dereita da PO-551, p. q. 6+295 ao 7+718 (Vilaseca-Lapamán), de clave: PO/16/045.06 no concello de Marín, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. O Xefe do Servizo, Dayong Moratel Negro. Pontevedra, na data da sinatura electrónica.
DECRETO DE ALCALDÍA MODIFICANDO MEMBRO DO TRIBUNAL E DATA E LUGAR DE CELEBRACIÓN DO 1º EXERCICIO DE CONSERXE-COORDINADOR
ADMINISTRACIÓN LOCAL — Municipal — Caldas de Reis (Persoal, oposicións, 22/04/2021)

Expediente: 2614/2019 Procedemento: Proceso selectivo para cubrir unha praza de conserxe-coordinador, acceso libre, concurso-oposición Decreto da Alcaldía polo que se aproba a lista definitiva de admitidos e excluídos, o tribunal de selección e se fixa o día de constitución do tribunal e realización da primeiro exercicio, publicado no BOP nº 36 de 21 de febreiro de 2020. Anuncio polo que se suspende o 1º exercicio do proceso selectivo dun conserxe-coordinador que se ía celebrar o vindeiro sábado 14 de marzo de 2020, de conformidade co disposto no decreto da Alcaldía de 12 de marzo de 2020 relativo á aplicación ao persoal que presta os seus servizos no Concello de Caldas de Reis da Resolución do Secretario de Estado de política territorial e función pública de medidas a adoptar nos centros de traballo dependentes da Administración Xeral do Estado con motivo do covid-19, no que se establece “. Sexta. Probas selectivas. O órgano convocante de cada proceso selectivo en curso deberá pospoñer, polo tempo imprescindible, a celebración de probas selectivas, especialmente aquelas de concorrencia masiva, garantíndose en todo caso a continuidade dos procesos,.” Considerando que o actual estado de alarma, decretado o 25 de outubro do 2020 e ampliado por un período de 6 meses, rematará o vindeiro 9 de maio. Por canto antecede e en uso das facultades conferidas pola vixente lexislación, 1º Modificar a composición do Tribunal de selección nomeando: Presidente/a - Titular: JOSÉ ANTONIO RUEDA DE VALENZUELA, Interventor do Concello de Caldas de Reis En substitución de ELVIRA JESUS TRENZA RIAHI EL IDRISSI. O réxime de recusación fronte á designación do tribunal é o previsto nos artigos 23 e 24 da Lei 40/2015, do 1 de outubro, de réxime xurídico do sector público.2º. Fixar o día 29 de maio de 2021, ás 10,00 horas como data de constitución do Tribunal.3º. Fixar o día 29 maio de 2021, ás 10,30 horas para a realización da primeiro exercicio escrito.4º. As persoas aspirantes deberán presentarse para realizar cada exercicio provistos do DNI. O desenvolvemento do proceso selectivo iniciarase coa realización do 1º exercicio que terá lugar no CPR Plurilingüe San Fermín, Rúa Fermín Mosquera, 2, 36650 Caldas de Reis, Pontevedra.5º. Ordenar a publicación da presente Resolución no Boletín Oficial da Provincia, Taboleiro de Edictos e na Sede Electrónica do Concello de Caldas de Reis. Documento datado e asinado á marxe,
EXTRACTO DE ACORDOS ADOPTADOS POLO PLENO DO CONCELLO DE 22.11.2021
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 03/12/2021)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 22.11.2021. ASUNTO RESULTADO LECTURA DE DECLARACIÓN INSTITUCIONAL CON MOTIVO DO 25 NOVEMBRO, DÍA INTERNACIONAL DA ELIMINACIÓN DA VIOLENCIA CONTRA A MULLER. Efectuada 1.- APROBACIÓN DO BORRADOR DA ACTA DA SESIÓN ORDINARIA DE 18.10.2021 (CSV: VXLUK0XBD4AJTB2B). Aprobada ASUNTO URXENTE.- VALIDACIÓN DO GASTO PARA O ABOAMENTO DE DIVERSAS FACTURAS.2021/FACTGRTRAM/000285; 2021/FACTGRTRAM/000226 E 2020/FACTGRTRAM/000334. Aprobado 2.- RATIFICACIÓN DA ADHESIÓN DO CONCELLO DE PONTEVEDRA, APROBACIÓN DE ESTATUTOS E DA COTA DE SOCIO DA “RED DE CIUDADES POR LA BICICLETA”. 2021/XENALC/000004. Aprobada 3.- DESAFECTACIÓN DO CAMIÑO DENOMINADO “PONTE DO COUTO”. 2017/XENPATR/000035. Aprobada 4.- PROPOSICIÓN DO GRUPO MUNICIPAL DO PARTIDO POPULAR PARA A REALIZACIÓN DUN CONCURSO PÚBLICO PARA ELIXIR O CARTEL DE ENTROIDO DA CIDADE.2021/INIPLENO/000022. Rexeitada 5.- PROPOSICIÓN DO CONCELLEIRO NON ADSCRITO DE ADAPTACIÓN DA REDE SEMAFÓRICA DE PONTEVEDRA PARA TODOS OS CIDADÁNS QUE TEÑAN OU NON CAPACIDADES OU DISCAPACIDADES.2021/INIPLENO/000023. Aprobada 6.- PROPOSICIÓN DO GRUPO MUNICIPAL DO PARTIDO POPULAR PARA DINAMIZAR O GASTROESPAZO DO MERCADO DE PONTEVEDRA.2021/INIPLENO/000024. Rexeitada 7.- PROPOSICIÓN DO GRUPO MUNICIPAL DO PARTIDO POPULAR PARA SUBSCRIBIR O CRITERIO DO CONSELLO CONSULTIVO PARA ADSCRIBIR ENCE AO PORTO.2021/INIPLENO/000025. Rexeitada 8.- COÑECEMENTO DE RESOLUCIÓNS E DECRETOS.2021/RESMENSUAL/0000014. Toma coñecemento 9.- DACIÓN DE CONTA DOS LISTADOS AOS QUE FAI REFERENCIA O ARTIGO 4 DA LEI 15/2010, DE 5 DE XULLO DE MODIFICACIÓN DA LEI 3/2004, DE 29 DE DECEMBRO, POLA QUE SE ESTABLECEN MEDIDAS DE LOITA CONTRA A MOROSIDADE NAS OPERACIÓNS COMERCIAIS, CORRESPONDENTES AO TERCEIRO TRIMESTRE DE 2021.2021/DACIONCTAINT/000012. Toma coñecemento 10.- DACIÓN DE CONTA DO ESTADO DE EXECUCIÓN DE INGRESOS E GASTOS DO CONCELLO REFERIDO AO TERCEIRO TRIMESTRE DE 2021.2021/DACIONCTAINT/000013. Toma coñecemento 11.- DACIÓN DE CONTA DA INFORMACIÓN SUBMINISTRADA AO MINISTERIO DE FACENDA E ADMINISTRACIÓNS PÚBLICAS EN VIRTUDE DA ORDE HAP/2105/2012 CORRESPONDENTE AO TERCEIRO TRIMESTRE DE 2021: ESTIMACIÓN DE PECHE A 31 DE DECEMBRO 2021.2021/DACIONCTAINT/000014. Toma coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, na data da sinatura electrónica
DH. W36.71892. SOLICITUDE DE Mª PILAR DURÁN BARREIRO, REHABILITACIÓN EDIFICACIÓN EN BAREDO, BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/02/2021)

Mª Pilar Durán Barreiro solicita de Augas de Galicia co CIF: Q1500378C, a autorización de obras no lugar de camiño do Bolo 66, parroquia de Baredo (Santa María), Concello de Baiona (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.71892 As obras solicitadas consisten na rehabilitación de vivenda tradicional ata acadar unha superficie total construída de 178,10 m² consistentes na demolición interior, mantemento de muros de carga exteriores de pedra, construción de estrutura con madeira e formigón e cuberta de estrutura metálica e tella cerámica, en parcela de referencia catastral 54003A011003380001JE, en zona de policía e a unha distancia de 13,90 m do leito do rego das Tres Regueiras, no camiño do Bolo, parroquia de Baredo, concello de Baiona O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 01 de setembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
NOMEAMENTO DE FUNCIONARIA DE CARREIRA CORRESPONDENTE A OFERTA PÚBLICA DE EMPREGO 2020 DO CONCELLO DE SANXENXO–TÉCNICA DE XESTIÓN TRIBUTARIA E RECADACIÓN
ADMINISTRACIÓN LOCAL — Municipal — Sanxenxo (Persoal, oposicións, 26/02/2021)

Por resolución da Alcaldía, do 19 de febreiro de 2021, nomeouse funcionaria de carreira do Concello de Sanxenxo a: Dona Ángela Pose Puga, con DNI 7*4**08*Y, para a cobertura en propiedade dunha praza de TÉCNICA DE XESTIÓN TRIBUTARIA E RECADACIÓN, pertencente á Escala de Técnica de administración especial, subescala técnica, clase media, encadrada no grupo A, subgrupo A2. Sanxenxo, 22 de febreiro de 2021, O Alcalde, Telmo Martín González.
APROBACIÓN DEFINITIVA ORZAMENTO MUNICIPAL 2021
ADMINISTRACIÓN LOCAL — Municipal — Neves, As (Presupostos e cadros de persoal, 04/02/2021)

Aprobado inicialmente polo Pleno deste Concello das Neves, o Orzamento Municipal para o exercicio de 2021, por acordo adoptado en sesión plenaria celebrada o día 30 de decembro de 2020, de conformidade có establecido no artigo 169.1 do Real Decreto Legislativo 2/2004, de 5 de marzo, que aproba o Texto Refundido da Lei Reguladora das Facendas Locais, exposto ao público no B. O. P. nº 2, de data 5 de xaneiro de 2021, e no taboleiro de anuncios da sede electrónica deste Concello, dito Orzamento elévase a definitivo ó non se presentar ninguha reclamación no prazo preceptivo de quince días, e faise público que indicado Orzamento elévase, tanto en Gastos como en Ingresos, á suma de DOUS MILLÓNS CINCOCENTOS TRINTA E UN MIL EUROS (2.531.000,00 euros), correspondendo a cada capítulo as cantidades expresadas a continuación, conforme a seguinte relación: Dando cumprimento ó establecido no artigo 75.5 da lei 7/85, do 2 de abril, Reguladora das Bases de Réxime Local, fanse públicas as retribucións dos cargos con dedicación exclusiva, indemnizacións e asistencias: Establecese unha asignación económica ós distintos Grupos Políticos da Corporación da seguinte maneira: -Compoñente fixo por grupo: 100 euros anuais por grupo. -Compoñente variable: 200 euros anuais por concelleiro/a integrante do grupo. Establece unha dotación económica para o Concelleiro/a non adscrito de 200 euroa anuais. Contra a aprobación definitiva destes orzamentos poderá interpoñerse directamente recurso contencioso-administrativo na forma e prazo que establecen as normas de dita jurisdicción (artigo 171 do Real Decreto Legislativo 2/2004, de 5 de marzo), polo que se aproba o texto refundido da Lei Reguladora das Facendas locais. O Alcalde-Presidente, Asdo: Xosé Manuel Rodríguez Méndez. Documento asinado electrónicamente.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 3º TRIMESTRE DO EXERCICIO TRIBUTARIO 2021
ADMINISTRACIÓN LOCAL — Municipal — Valga (Recadación, 13/12/2021)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 3º trimestre do exercicio tributario 2021 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 3º trimestre do exercicio tributario 2021 será dende o 14 de decembro de 2021 ata o 14 de febreiro de 2022. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde José María Bello Maneiro
IN407A 2020/191-4 UFD DISTRIBUCIÓN ELECTRICIDAD, S. A., CONCESIÓN AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE PONTECESURES
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 10/02/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 26 de xaneiro de 2021 O xefe territorial – Tomás Nogueiras Nieto
COBRANZA PADRÓN SERVIZO AXUDA NO FOGAR MARZO 2021
ADMINISTRACIÓN LOCAL — Municipal — Cambados (Recadación, 14/05/2021)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF MARZO 2021 o seguinte: Durante o prazo comprendido entre 20 de Maio de 2021 ata o 21 de Xullo de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xuño de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
EXPEDIENTE PARA PROCEDER A CLAUSURA DO CEMITERIO DA HORTA-XARDÍN DO CONVENTO DE SANTA CLARA DE PONTEVEDRA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/11/2021)

O Concello de Pontevedra por Resolución da Alcaldía de data 26 de outubro de 2021 iniciou o expediente para proceder a clausura do cemiterio da horta-xardín do convento de Santa Clara de Pontevedra polo que, de conformidade co artigo 31, Decreto 151/2014, de 20 de novembro de Sanidade Mortuoria de Galicia, se somete a información pública polo prazo de tres meses, a contar desde o día seguinte a de publicación del presente anuncio Boletín Oficial da Provincia de Pontevedra, ao obxecto de que as persoas interesadas poidan exercer os dereitos que as leis lles recoñezan. Durante dito plazo poderá ser examinado por calquera interesado/a nas dependencias municipais para que se formulen as alegacións que se estimen pertinentes.
CONVOCATORIA DE ASEMBLEA EXTRAORDINARIA PARA MODIFICACIÓN DOS ESTATUTOS
SECCIÓN NON OFICIAL —  — Comunidad de usuarios de A Videira (Outros documentos, notificacións e informacións públicas, 11/10/2021)

O que subscribe, Don Dimitri Landete Tsvyatkov, DNI 3*******Y, actuando como presidente da Comunidade de Usuarios de A Videira – Xuradía de Novás, pola presente convoco o vindeiro día 13 de novembro de 2021, na Escola de Novás ás 12:00h en primeira convocatoria e ás 12:30h en segunda, a Asamblea Extraordinaria conforme ó seguinte orden do día e aprobación, no seu caso, do que proceda: Infórmase que estas Ordenanzas estarán expostas no taboleiro municipal para calquera consulta e alegación pertinente dende o 12 de outubro ata o 12 de novembro, cumplindo así coa normativa vixente. O presidente da Comunidade, Dimitri Landete Tsvyatkov, a 04 de outubro do 2021.
EXPOSICIÓN AO PÚBLICO DA CONTA XERAL DO ANO 2020
ADMINISTRACIÓN LOCAL — Municipal — Cuntis (Presupostos e cadros de persoal, 16/11/2021)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión extraordinaria do 09/11/2021, exponse ao público a Conta Xeral correspondente ao exercicio 2020, por un prazo de quince días, durante os cales quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Concello [http://concellodecuntis.sedelectronica. gal]. Cuntis, na data de sinatura dixital O alcalde, Manuel Campos Velay
IN407A 2020/128-4. SOLICITUDE DE UFD DISTRIBUCIÓN ELECTRICIDAD S. A., DE INSTALACIÓN LMTS, CT RÚA FIGUEIRAS, VIGO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 03/02/2021)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción da instalación eléctrica que a continuación se describe: Realizouse o trámite de información pública inserindo anuncios no DOG do 18 de setembro de 2020, no BOP do 15 de setembro de 2020, no xornal Faro de Vigo 17 de setembro de 2020, no BOE do 6 de outubro de 2020 e no taboleiro de anuncios do concello de Vigo. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG nº 203 do 25 de outubro de 2017, esta xefatura territorial Conceder autorización administrativa previa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 12 de xaneiro de 2021 O xefe territorial Tomás Nogueiras Nieto
CONVOCATORIA DE PROCESO SELECTIVO PARA FORMACIÓN DE LISTA DE RESERVA DE PRAZAS DE ADMINISTRATIVO, GRUPO C, SUBGRUPO C-1
ADMINISTRACIÓN LOCAL — Municipal — Tui (Persoal, oposicións, 08/02/2021)

Con data 29 de xaneiro de 2021, aprobáronse, por Resolución da Concellería delegada de Persoal, a convocatoria e Bases de selección para a formación dunha listaxe de reserva para a provisión interina de prazas de administrativo da escala de administración xeral, encadrada no grupo C, subgrupo C-1. As instancias polas que se solicita formar parte en cada proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de dez días hábiles, contados dende o día seguinte á publicación deste anuncio no Boletín oficial da provincia de Pontevedra. As bases íntegras, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.tui. gal. O Concelleiro delegado de persoal, Jose Ramón Magán Rivera. Tui, á data da sinatura dixital á marxe.
PADRÓN DE MERCADOS 1º TTE.2021
ADMINISTRACIÓN LOCAL — Municipal — Bueu (Recadación, 08/02/2021)

Aprobado mediante Resolución da Alcadía o Padrón Municipal da Taxa polo uso dos bens e instalacións municipais dos Mercados referido ó 1º Trimestre de 2021 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 26 de febreiro ó 30 de abril do 2021, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 30 de abril obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 66. Os contribuíntes que a 26 de marzo non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. DOCUMENTO ASINADO DIXITALMENTE A MARXE
EXPOSICIÓN PÚBLICA APROBACIÓN INICIAL DO ORZAMENTO 2021
ADMINISTRACIÓN LOCAL — Municipal — Grove, O (Presupostos e cadros de persoal, 03/08/2021)

Aprobado inicialmente polo Pleno do Concello, na sesión celebrada con data do 26 de xullo de 2021, o orzamento municipal para o exercicio económico do ano 2021, a plantilla de persoal para o devandito exercicio e as bases de execución, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público, polo prazo de 15 días hábiles, que empezará a contar desde o seguinte ao de inserción do presente edicto no Boletín Oficial da Provincia, a fin de que durante o mesmo podan formularse as reclamacións que se consideren pertinentes. No caso de non se presentar reclamacións no citado prazo, o orzamento entenderase aprobado definitivamente. O que se fai público para xeral coñecemento. O Alcalde José Antonio Cacabelos Rico (DOCUMENTO ASINADO ELECTRONICAMENTE)
APROBACIÓN PADRÓN MERCADO FEBREIRO 2021
ADMINISTRACIÓN LOCAL — Municipal — Marín (Recadación, 03/02/2021)

Por Resolución do Concelleiro delegado de Facenda do día 26 de xaneiro de 2021 foi aprobado o padrón fiscal correspondente ao concepto tributario taxa por prestación do servizo de mercado correspondente ao mes de febreiro de 2021. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1 (un) mes a contar dende o día seguinte ao de remate do período de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 25 de febreiro de 2021, ambos inclusive. O cargo nas contas bancarias dos recibos correctamente domiciliados efectuarase o día 5 de febreiro de 2021. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte por correo ordinario, envío que non ter carácter de notificación. Os contribuíntes que o día 1 de marzo de 2021 non recibiran nos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
DH. A36.75516 MATILDE NOVÁS CASTRO, SOLICITUDE DE CONCESIÓN DUN CAUDAL DE AUGA NO LUGAR DE TRAMBOSRÍOS, PARROQUIA DE LAXE (SAN MARTIÑO), MORAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/07/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o Xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017), Alberto Bosquet Herreros (Sinatura dixital).
IN407A 2020/218-4. SOLICITUDE DE ADIF DE INSTALACIÓN ELÉCTRICA NO CONCELLO DE VILA DE CRUCES
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 20/01/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 27 de novembro de 2020 O xefe territorial DT.2ª do Decreto 130/2020, do 17 de setembro A xefa do servizo de Coordinación Administrativa e Xestión Económica P. A. (Decreto135/2017, art.62.3 e 63.1) Javier Ignacio Chichurri Argumosa
APROBACIÓN DEFINITIVA MODIFICACIÓN ORZAMENTARIA Nº 47/2021
ADMINISTRACIÓN LOCAL — Municipal — Gondomar (Presupostos e cadros de persoal, 20/12/2021)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 11 de novembro de 2021, sobre a modificación de crédito nº 47/2021 na modalidade de transferencia de créditos entre aplicacións de gastos de distinta área de gasto que non afectan a baixas e altas de créditos de persoal por importe de 426.839,97 euros, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe)
LISTA PROVISIONAL DE PERSOAS ADMITIDAS E EXCLUIDAS DO PROCESO SELECTIVO DUN POSTO DE TRABALLO DE OFICIAL/A DE MAQUINARIA CORRESPONDENTE Á CONVOCATORIA DO PLAN DE ESTABILIZACIÓN DA DEPUTACIÓN DE PONTEVEDRA (CE2020J)
ADMINISTRACIÓN LOCAL — Provincial — Deputación Provincial (Persoal, oposicións, 12/02/2021)

EXPEDIENTE: 2020048406 ASUNTO: Lista provisional de persoas admitidas e excluidas do proceso selectivo dun posto de traballo de oficial/a de maquinaria correspondente á convocatoria Plan de estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2020J) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.209, 29 de outubro de 2020, correspondente á convocatoria Plan de estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2020J), RESOLVO aprobar a lista provisional de persoas aspirantes admitidas e excluídas no proceso de selección dun posto de traballo de oficial/a de maquinaria, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
DH. W36.75639 DIEGO LABRADOR GONZÁLEZ E SUSANA VIDAL DOMÍNGUEZ, SOLICITUDE DE AUTORIZACIÓN DE OBRAS NO CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/04/2021)

David Ismael Piedrabuena Fabbro e Susana Vidal Domínguez solicitan de Augas de Galicia co CIF: Q1500378C, a autorización de obras no camiño Covelo 3, parroquia de Cedeira (Santo André), concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.75639 As obras solicitadas consisten na construción de vivenda unifamiliar de semisoto e planta baixa de 126,94 m 2 de superficie construída e 15,10 m 2 de terraza, con cimentación e estrutura de formigón, cuberta de tella cerámica inclinada, peche de linde coa estrada de fábrica de pedra e do restante perímetro de malla metálica e máis actuacións de urbanización interior da parcela de referencias catastrais 1305152NG3810N0001UA e 1305151NG3810N0001ZA, en zona de policía e a unha distancia de 41,45 m do leito dun regato innominado, no camiño do Covelo, parroquia de Cedeira, concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. W36.79354, XESTIÓN AUTOPROMOCIÓN, S. L., SOLICITUDE DE AUTORIZACIÓN DE OBRAS PARA CONSTRUCCIÓN DE 7 VIVENDAS UNIFAMILIARES ADOUSADAS, PRAIA AMÉRICA, PARROQUIA DE PANXÓN, T. M. DE NIGRÁN (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/11/2021)

As obras solicitadas consisten na construción de sete vivendas unifamiliares acaroadas, con cimentación e estrutura de formigón, cuberta plana, urbanización interior de parcela e peche de lindes, de planta baixa, primeira planta e baixo cuberta, con superficies totais construídas de 161,70 m², 157,70 m², 158,00 m², 157,70 m², 157,70 m², 157,70 m² e 161,25 m² respectivamente en parcelas de referencia catastral 5846088NG1654N0001SG; 5846089NG1654N0001ZG; 5846090NG1654N0001EG; 5846091NG1654N0001SG; 5846092NG1654N0001ZG; 5846093NG1654N0001UG; 5846094NG1654N0001HG, en zona de policía e a unha distancia de 62,94 m do leito do río Muíños, no SAU 7 de Nigrán, parroquia de San Pedro de Ramallosa, concello de Nigrán O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de outubro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CORRECCIÓN DE ERROS DO ORZAMENTO XERAL 2021
ADMINISTRACIÓN LOCAL — Municipal — Mondariz (Presupostos e cadros de persoal, 06/08/2021)

O Pleno en sesión ordinaria celebrada o dia 29 de xullo de 2021, adoptou o seguinte acordo. Advertidos erros materiais no Anexo de Persoal do Orzamento Xeral do Concello de Mondariz para 2021 aprobado inicialmente na sesión extraordinaria de Pleno celebrada o 9 de decembro de 2020, elevado a definitivo e que foi debidamente publicado no BOP de Pontevedra n.º 14 de data 22/01/21. Pola presente se procede a publicar a rectificación dos erros detectados no Anexo de Persoal do Orzamento Xeral do Concello de Mondariz en virtude da Resolución de Pleno de 30/07/21 de acordo co establecido polo artigo 109.2 da Ley 39/2015 de 1 de outubro. Mondariz, data e asinado no marxe electrónicamente. O ALCALDE. Xose Emilio Barros Bello.
IN407A 2020/188-4, UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE BUEU
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 05/05/2021)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción da instalación eléctrica que a continuación se describe: Realizouse o trámite de información pública inserindo anuncios no DOG do 11 de decembro de 2020, no BOP do 1 de decembro de 2020, no xornal Faro de Vigo do 27 de novembro de 2020, no BOE do 11 de decembro de 2020 e no taboleiro de anuncios do concello de Bueu. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG nº 203 do 25 de outubro de 2017, esta xefatura territorial Conceder autorización administrativa previa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 20 de abril de 2021 O xefe territorial P. A. (Decreto 230/2020 do 23 de decembro, DOG nº 5, do 11/01/2021, art.36.3 e 37.1) O xefe do Servizo de Administración Industrial Americo Beatriz Magdalena Bouchaala Genov